ประกาศ ก.ศป.


เรื่อง การกําหนดตําแหน่งอื่นในหน่วยงานของรัฐที่เทียบเท่าอธิบดี


และที่เทียบเท่าข้าราชการพลเรือนระดับ ๘ (ฉบับที่ ๒)[1](#fn1)


โดยที่เป็นการสมควรแก้ไขเพิ่มเติมประกาศ ก.ศป. เรื่อง การกําหนดตําแหน่งอื่นในหน่วยงานของรัฐที่เทียบเท่าอธิบดี และที่เทียบเท่าข้าราชการพลเรือนระดับ ๘ ลงวันที่ ๒๘ กันยายน พ.ศ. ๒๕๔๔ ให้สอดคล้องกับการแก้ไขตําแหน่งข้าราชการของส่วนราชการต่าง ๆ รวมทั้งให้ครอบคลุมตําแหน่งอื่นในหน่วยงานของรัฐ


อาศัยอํานาจตามความในมาตรา ๑๘ วรรคหนึ่ง (๔) (จ) แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ ก.ศป. ออกประกาศไว้ ดังต่อไปนี้


ให้ยกเลิกความในข้อ ๒ ของประกาศ ก.ศป. เรื่อง การกําหนดตําแหน่งอื่นในหน่วยงานของรัฐที่เทียบเท่าอธิบดี และที่เทียบเท่าข้าราชการพลเรือนระดับ ๘ ลงวันที่ ๒๘ กันยายน พ.ศ. ๒๕๔๔ และให้ใช้ความต่อไปนี้


“ข้อ ๒ ให้กําหนดตําแหน่งอื่นในหน่วยงานของรัฐที่เทียบเท่าข้าราชการพลเรือนระดับ ๘ตามพระราชบัญญัติระเบียบข้าราชการพลเรือน พ.ศ. ๒๕๓๕ ดังนี้


(๑) ในกรณีที่ผู้ดํารงตําแหน่งเป็นข้าราชการ


(ก) ตําแหน่งประเภทอํานวยการระดับต้น ตําแหน่งประเภทวิชาการระดับชํานาญการพิเศษหรือตําแหน่งอื่นที่เทียบเท่า ในกรณีที่เป็นข้าราชการพลเรือน ข้าราชการรัฐสภาสามัญ ข้าราชการศาลยุติธรรมข้าราชการฝ่ายศาลปกครอง ข้าราชการฝ่ายอัยการประเภทข้าราชการธุรการ ข้าราชการสํานักงานคณะกรรมการป้องกันและปราบปรามการทุจริตแห่งชาติ ข้าราชการสํานักงานการตรวจเงินแผ่นดินข้าราชการกรุงเทพมหานครสามัญ และข้าราชการอื่นที่มีระบบการกําหนดตําแหน่งเช่นเดียวกับข้าราชการพลเรือนสามัญตามพระราชบัญญัติระเบียบข้าราชการพลเรือน พ.ศ. ๒๕๕๑


(ข) ตําแหน่งระดับ ๘ ในสายงานบริหารหรือสายงานวิชาการ หรือตําแหน่งอื่นที่เทียบเท่า ในกรณีที่เป็นข้าราชการสํานักงานศาลรัฐธรรมนูญ ข้าราชการองค์การบริหารส่วนจังหวัดพนักงานเทศบาล พนักงานส่วนตําบล พนักงานเมืองพัทยาและข้าราชการอื่นที่มีระบบการกําหนดตําแหน่งเช่นเดียวกับข้าราชการพลเรือนสามัญตามพระราชบัญญัติระเบียบข้าราชการพลเรือน พ.ศ. ๒๕๓๕


(ค) ตําแหน่งรองผู้อํานวยการสํานักงานเขตพื้นที่การศึกษาชํานาญการพิเศษ ตําแหน่งรองผู้อํานวยการชํานาญการพิเศษ ตําแหน่งครูชํานาญการพิเศษ ตําแหน่งศึกษานิเทศก์ชํานาญการพิเศษหรือตําแหน่งอื่นที่เทียบเท่า ในกรณีที่เป็นข้าราชการครูและบุคลากรทางการศึกษาตามพระราชบัญญัติระเบียบข้าราชการครูและบุคลากรทางการศึกษา พ.ศ. ๒๕๔๗


(ง) ตําแหน่งรองผู้อํานวยการชํานาญการพิเศษ ตําแหน่งครูชํานาญการพิเศษ ตําแหน่งศึกษานิเทศก์ชํานาญการพิเศษ หรือตําแหน่งอื่นที่เทียบเท่า ในกรณีที่เป็นข้าราชการครูและบุคลากรทางการศึกษาองค์การบริหารส่วนจังหวัด พนักงานครูและบุคลากรทางการศึกษาเทศบาล พนักงานครูและบุคลากรทางการศึกษาองค์การบริหารส่วนตําบลข้าราชการครูและบุคลากรทางการศึกษากรุงเทพมหานคร พนักงานครูและบุคลากรทางการศึกษาเมืองพัทยาและข้าราชการ อื่นที่มีระบบการกําหนดมาตรฐานตําแหน่ง มาตรฐานวิทยฐานะเช่นเดียวกับข้าราชการครูและบุคลากรทางการศึกษาตามพระราชบัญญัติระเบียบข้าราชการครูและบุคลากรทางการศึกษา พ.ศ. ๒๕๔


(จ) ตําแหน่งผู้อํานวยการกอง ตําแหน่งหัวหน้าหน่วยงานที่เรียกชื่ออย่างอื่นที่มีฐานะเทียบเท่ากอง หรือตําแหน่งอื่นที่เทียบเท่า ในกรณีที่เป็นข้าราชการพลเรือนในสถาบันอุดมศึกษา


(ฉ) ตําแหน่งที่ผู้ดํารงตําแหน่งมียศพันเอก นาวาเอก นาวาอากาศเอก ในกรณีที่เป็นข้าราชการทหาร


(ช) ตําแหน่งที่ผู้ดํารงตําแหน่งมียศพันตํารวจเอก ในกรณีที่เป็นข้าราชการตํารวจ


(๒) ในกรณีที่ผู้ดํารงตําแหน่งไม่เป็นข้าราชการ


(ก) ตําแหน่งผู้อํานวยการกอง ตําแหน่งหัวหน้าหน่วยงานที่เรียกชื่ออย่างอื่นที่มีฐานะเทียบเท่ากอง หรือตําแหน่งอื่นที่เทียบเท่า ในกรณีที่เป็นพนักงานมหาวิทยาลัยในสถาบันอุดมศึกษาของรัฐที่เป็นส่วนราชการหรือสถาบันอุดมศึกษาของรัฐที่ไม่เป็นส่วนราชการและอยู่ในกํากับของรัฐ


(ข) ตําแหน่งตามตารางท้ายประกาศนี้ ในกรณีที่เป็นผู้ปฏิบัติงานในรัฐวิสาหกิจที่ตั้งขึ้นโดยพระราชบัญญัติหรือพระราชกฤษฎีกา องค์การมหาชนที่ตั้งขึ้นโดยพระราชบัญญัติหรือพระราชกฤษฎีกาหน่วยงานที่เป็นอิสระตามรัฐธรรมนูญ หรือหน่วยงานอื่นของรัฐที่จัดตั้งขึ้นตามกฎหมาย”


ประกาศ ณ วันที่ ๒๗ ธันวาคม พ.ศ. ๒๕๕๕


หัสวุฒิ วิฑิตวิริยกุล


ประธานศาลปกครองสูงสุด


ประธานกรรมการตุลาการศาลปกครอง





---


1.